Euroopan unionin julkaisutoimisto

Euroopan unionin julkaisutoimisto on EU:n toimielinten keskinäinen palvelu, joka tuottaa julkaisupalveluja EU:n toimielimille, elimille ja virastoille. Toimisto on perustettu vuonna 1969, ja sen toimipaikka sijaitsee Luxemburgissa. Toimisto julkaisee muun muassa Euroopan unionin virallista lehteä, joka ilmestyy päivittäin 24 EU:n virallisella kielellä, ja monenlaista EU:n toimiin liittyvää tiedotusaineistoa. Julkaisutoimisto tarjoaa myös useita verkkopalveluja, joiden avulla voi tutustua maksutta EU:n lainsäädäntöön (EUR-Lex), EU:n julkisiin hankintoihin (TED-tietokanta) sekä EU:n tutkimus- ja kehitystoimintaan (CORDIS-tietopalvelu). Lokakuusta 2009 lähtien kaikki Euroopan unionin julkaisutoimiston vuodesta 1952 julkaisemat EU:n toimielinten, erillisvirastojen ja muiden elinten julkaisut ovat maksuttomasti ladattavissa EU Bookshopin digitaalisesta kirjastosta skannattuina pdf-tiedostoina. Lähteet Aiheesta muualla Euroopan unionin julkaisutoimisto EUR-Lex – Euroopan unionin oikeus CORDIS – EU:n tutkimus- ja kehitystoiminta TED – julkiset hankinnat